section_heading: Povijest
paragraph_text: Wendelsteinsku željeznicu je duže od dvije godine u najtežim radnim uvjetima gradilo oko 800 radnika, koji su pretežito dolazili iz Hrvatske, Bosne i Italije. Samo u t.zv. Visoki zid (Hohe Mauer) – 127 metara dug i 17 metara visoki nasip podno posljednje planinske postaje (Bergbahnhof) – ugrađeno je 10.000 kubičnih metara obrađenoga kamenja, a za sveukupne radove uporabljeno je oko 35 tona eksploziva.<ref>»Zahn um Zahn gibt’s mehr fürs Auge«, u: Frankfurter Allgemeine Zeitung od 3. travnja 2012., str. T6 Osim 9,95 kilometara željezničke pruge, koja se od prvotnoga polaznog kolodvora u Brannenburgu velikim dijelom gradila preko istočne padine Wendelsteina, graditeljskim planom bila je predviđena i ostvarena izgradnja sedam tunela, osam galerija za zaštitu od lavina i odrona kamenja te dvanaest mostova. Željeznica je također trebala biti sposobna savladati i 1270 metara ukupne visinske razlike, a njezina je izgradnja bila prekretnica u gospodarskom i turističkom razvoju bavarskih Alpa.Spiegel Online – Detlef Berg: »100 Jahre Wendelsteinbahn: Gelber Zug, grüne Seele«, pristupljeno 22. ožujka 2013.